**Tiszavasvári Város Önkormányzata**

**Képviselő-testülete**

**57/2023. (II.23.) Kt. számú**

**határozata**

**a víziközmű működtetői vagyon részét képező munkagépek hasznosításáról**

Tiszavasvári Város Önkormányzata Képviselő-testülete „*A víziközmű működtetői vagyon részét képező munkagépek hasznosításáról”* szóló előterjesztést megtárgyalta ésaz alábbi döntést hozza:

**I**. Mint az önkormányzati vagyonnal kapcsolatos tulajdonosi jogok gyakorlására jogosult, kezdeményezi **Tiszavasvári Város Önkormányzata** (4440 Tiszavasvári, Városháza tér 4. képviseli: Szőke Zoltán polgármester)**, Szorgalmatos Község Önkormányzata** (4441 Szorgalmatos, Pacsirta u. 18/A. képviseli: Fülöp Adrián polgármester) és az **ÉRV. Északmagyarországi Regionális Vízművek Zrt.** (3700 Kazincbarcika, Tardonai út 1. képviseli: Lőrinc Ákos vezérigazgató) között **a víziközmű működtetői vagyon részét képező két munkagép -** JCB 3 CX YLE-193 és JCB 1 CX – bérletére vonatkozó **bérleti szerződés megkötését, az alábbi feltételekkel:**

- a bérleti díj a két munkagépre vonatkozóan 200.000 Ft./hó+ÁFA;

- a bérleti díj a két tulajdonos között vagyoni hányaduk arányában, az alábbiak szerint oszlik meg:

Tiszavasvári Város Önkormányzata 82,0 %

Szorgalmatos Község Önkormányzata 18,0 %

* a bérleti szerződés határozott időtartama, 2023. január 1. napjától 2023. december 1. napjától jön létre;
* bérlő kötelezettsége és költsége a bérelt munkagépek rendszeres szervizelése, karbantartása a szerződés időtartama alatt;
* a jelenleg üzemképtelen JCB 1CX rakodó gép felújítását bérlő saját költség előlegezésével elvégzi, és ezt bérbeadó bekompenzálja (beszámítja) a bérleti díj összegébe.

**II.** Mint az önkormányzati vagyonnal kapcsolatos tulajdonosi jogok gyakorlására jogosult, **hozzájárul** ahhoz, hogy az **ÉRV. Északmagyarországi Regionális Vízművek Zrt.** mint bérlő részére **üzembentartói jog kerüljön bejegyzésre a JCB 3 CX YLE-193 járműre** vonatkozóan, a bérleti szerződés időtartamára.

**III.** Felhatalmazza a polgármestert a bérleti szerződés és az üzembentartói megállapodás aláírására.

**IV.** Felkéri a polgármestert, hogy a döntésről értesítse **Szorgalmatos Község Önkormányzatát** és az **ÉRV.** **Északmagyarországi Regionális Vízművek Zrt.** képviselőjét.

**Határidő:** azonnal **Felelős:** Szőke Zoltán polgármester

**Szőke Zoltán Dr. Kórik Zsuzsanna**

**polgármester jegyző**